**Retningslinjer for markedsføring**

* SpareBank 1 Sørøst-Norge sin markedsføring skal være i henhold til god markedsføringsskikk og alltid skal være innenfor de lover, forskrifter, veiledninger og bransjestandarder som er relevante for området.
* SpareBank 1 Sørøst-Norge skal alltid følge føre-var-prinsippet i all markedsføring, med høy aktsomhet for etikk og moralsk ansvar. Vår markedsføring skal overholde "god markedsføringsskikk" ved å unngå krenkende eller påtrengende virkemidler og fremme likeverd mellom kjønnene.
* Vi skal ha spesielt fokus på lokalt samfunnsansvar i vår region.
* Vår markedsføring skal være i samsvar med bankens policy for forretningsskikk.
* Produkter og tjenester skal markedsføres på en slik måte at kunden gjøres kjent med både fordeler/muligheter og ulemper/begrensninger.
* Vi skal ha et bevisst forhold til bruk av bilder for å vise mangfold.
* Vår markedsføring skal ha spesiell oppmerksomhet mot sårbare grupper og aldri ha som mål å tilby produkter til slike grupper som kan øke sårbarhet, eksempelvis kredittkort/forbrukslån til kunder med høy, usikret gjeld, eller liknende.
* Målrettet markedsføring mot barn og unge under 18 år skal unngås.
* Alle databaserte kommunikasjonsaktiviteter skal være i tråd med gjeldende regelverk for markedsføring og personvern, samt være i samsvar med de samtykker som den enkelte kunde har gitt.
* SpareBank 1 Sørøst-Norge skal ivareta kundenes personvern i henhold til bankens personvernerklæring.
* Markedsføringen skal være basert på god innsikt og analyse slik at vi treffer kunden med mest mulig relevans i vår kommunikasjon.
* Ved bruk av kunstig intelligens og avansert dataanalyse skal dette foregå i samsvar med gjeldende regelverk, relevante bransjenormer og allmenne standarder for etisk og forsvarlig bruk av kunstig intelligens og avansert dataanalyse.
* Vår innholdsmarkedsføring skal bygge langsiktige relasjoner ved å lage relevant, nyttig og troverdig innhold i ulike faser av kundenes liv.
* Ved bruk av reklameprodukter skal markedsavdelingen alltid forholde seg til bankens innkjøpspolicy/standard.
* Mest mulig av vår kommunikasjon skal være på digitale plattformer slik at vi unngår å bruke papirbasert produksjon.
* Ved markedsføring av bankens bærekraftsatsing skal vi alltid ha fokus på ikke å «grønnvaske» produkter og tjenester for å fremstå bedre enn de faktisk er, ref. Grønnvaskingsplakat. Kommunikasjonen skal være faktabasert, motiverende og støttende slik at kundene kan ta bærekraftige valg.
* I vårt sponsorarbeid har vi fokus på at de vi sponser skal jobbe med å ha gode bærekraftige løsninger i sin virksomhet. Vi skal ha spesielt søkelys på utenforskap i vårt arbeid mot barn og unge i vårt sponsorarbeid.

*Ansvarlig for bankens Markedsførings policy er bankens Markedssjef.*